cyanic-selkie/wikianc huggingface dataset:
Ազալիա Դոլգովա
Կենսագրություն
1959֊1965 թվականներին աշխատել է դատախազությունում, որպես քննիչ և դատախազի օգնական՝ ներքին գործերի մարմիններում իրականացրել է քննություն, դատարաններում վերահսկել է քրեական գործերի քննության օրինականությունը և անչափահասների գործերը։ 1968 թվականից աշխատել է Համամիութենական ինստիտուտում, որը հետագայում վերանվանվեց «Հանցագործությունների կանխարգելման միջոցների և պատճառների ուսումնասիրության» ինստիտուտ։ 1993֊2002 թվականներին նա ղեկավարել է միջգերտեսչական աշխատանքային խմբեր, եղել է «Կազմակերպված հանցավորության դեմ պայքարի մասին», «Կոռուպցիայի դեմ պայքարի մասին» դաշնային օրենքների մշակման վերաբերյալ, «Քրեագիտական հետազոտությունների մասին» օրինագծերի հեղինակը։
Գիտական գործունեություն
Հեղինակել է ավելի քան 200 գիտական աշխատանքներ։
Դիրքեր և պարգևներ
ՌԴ դատախազության պատվավոր աշխատող։ Պարգևատրվել է «Հայրենիքին մատուցած ծառայությունների համար» II աստիճանի մեդալով։ Ռուսաստանի քրեաբանական ասոցիացիայի նախագահ։ ՌԽՖՍՀ-ի պատվավոր իրավաբան։
Արտաքին հղումներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ Կատեգորիա:Խորհրդային գիտնականներ Կատեգորիա:Ռուսաստանի իրավաբաններ Կատեգորիա:Իրավաբանական գիտությունների դոկտորներ
Beautiful Mess
Beautiful Mess (Գեղեցիկ խառնաշփոթ ,Հիանալի խառնաշփոթ, Հիանալի քաոս ) Բուլղարական-Ռուսական երգիչ` Կրիստիան Կոստովի սինգլն է։ Այն թողարկվել է 2017թ. մարտի 13-ին։ Երգը ներկայացվել է Ուկրաինայում, Կիևում Եվրատեսիլ 2017 երգի մրցույթում, որտեղ այն գրավեց 2-րդ տեղը։
Եվրատեսիլ երգի մրցույթ
2016թ մարտի 13-ին Կրիստիան Կոստովը հայտարարվել է որպես Բուլղարիայի Եվրատեսիլ երգի մրցույթի մասնակից։ Բուլղարիան մասնակցել է Եվրատեսիլի երկրորդ կիսաեզրափակչին։ Իսկ եզրափակչում Կրիստիանը զբաղեցրել է երկրորդ տեղը, առաջին հորիզոնականը զիջելով Պորտուգալիային։
Երգի սյուժե
Երգը սիրո մասին է։ Երգիչը հայտարարեց, որ ինչ էլ կատարվի այս աշխարհում նրա սերը կմնա անփոփոխ։ «Вечерняя Москва» ամսագրին տված հարցազրույցում Կրիստիանը ասել է, որ երգը «այն ամեն ինչի մասին է, որը օգնում է նրան մնալ ինքն իր նման այս մեծ և խառնաշփոթ աշխարհում»։
Վերա Մարեցկայա
Վերա Պետրովնա Մարեցկայա (Вера Петровна Марецкая, ), ռուս խորհրդային դերասանուհի, ԽՍՀՄ ժողովրդական արտիստուհի (1949)։
Կենսագրություն
1924 թվականին ավարտել է Ե. Վախթանգովի անվան թատրոնի դպրոց-ստուդիան և ընդունվել Ցու. Զավադսկու ստուդիան։ 1940 թվականից՝ Մոսսովետի անվան թատրոնի դերասանուհի։ Լավագույն դերերից են՝ Գվաֆիրա (Ա. Օստրովսկու «Գայլեր և ոչխարներ»), Միրանդոլինա (Գոլդոնիի «Հյուրանոցի տիրուհին»), Ժիվկա (Բ. Նուշիչի «Տիկին մինիստրուհին»), Միսիս Սևիջ (Զ. Պատրիկի «Տարօրինակ միսիս Սևիջը»)։ 1925 թվականից նկարահանվել է կինոյում (Նատալյա Սոկոլովա, «Կառավարության անդամը», Յակով Պրոտազանովի «Տորժոկի դերձակը (1925), Վերա Ստրոևայի «Հաղթողների սերունդը» (1936), Գրիգորի Ռոշալի «Արտամոնովների գործը» (1941), Ալեքսանդր Ֆայնցիմերի «Կոտովսկի» (1942), Իսիդոր Անենսկու «Հարսանիք» (1944), Եվգենի Բրյունչուգինի և Անատոլի Բուկովսկու «Բարի մարդկանց շրջապատում» (1962), Վենիամին Դորմանի «Թեթևաբարո կյանք» (1964), Պրասկովյա, «Նա պաշտպանում է հայրենիքը», Վարվառա, «Գյուղական ուսուցչուհին», Նիլովնա, «Մայրը» և այլն)։ Արժանացել է ԽՍՀՄ պետական մրցանակների (1942, 1946, 1948, 1951)։
1973 թվականին Լև Ելագինը բեմադրել է «Ինչ գիտեք դուք Մարեցկայայի մասին» ֆիլմ-մենախոսությունը, որտեղ Մարեցկայան մտորում է դերասանի աշխատանքի և ժողովրդի աշխատանքի և ժողովրդի կյանքի հետ արվեստագետի անքակտելի կապերի մասին ։
Վերա Մարեցկայան մահացել է 1978 թվականին։
Արտաքին հղումներ
Կատեգորիա:Ռուս դերասանուհիներ Կատեգորիա:ԽՍՀՄ ժողովրդական արտիստներ Կատեգորիա:Մոսկվա քաղաքում մահացածներ Կատեգորիա:Նովոդևիչյան գերեզմանատանը թաղվածներ Կատեգորիա:Սոցիալիստական աշխատանքի հերոսներ Կատեգորիա:Բորիս Շչուկինի անվան թատերական ինստիտուտի շրջանավարտներ Կատեգորիա:Ստալինյան մրցանակի դափնեկիրներ Կատեգորիա:Լենինի շքանշանի ասպետներ Կատեգորիա:ՌԽՖՍՀ ժողովրդական արտիստներ Կատեգորիա:ՌԽՖՍՀ վաստակավոր արտիստներ Կատեգորիա:Ռուս կինոդերասանուհիներ Կատեգորիա:Խորհրդային դերասանուհիներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ Կատեգորիա:ԽՍՀՄ Պետական մրցանակի դափնեկիրներ
Սամանիշվիլու խորթ մայրը
2012 թվականին ֆիլմը ներկայացվել է «Ոսկե ծիրան» միջազգային կինոփառատոնի «Հետահայաց ցուցադրություններ» ծրագրում ։
Սյուժե
Բեքինա Սամանիշվիլին՝ մի ծեր ու աղքատ ազնվական, որոշում է նորից ամուսնանալ։ Նրա որոշումն անհանգստացնում է մինուճար որդուն՝ Պլատոնին, որը հազիվհազ է իր ընտանիքը պահում։ Փորձելով հարազատներին փրկել հոր ունեցվածքի անցանկալի հավակնորդուհուց՝ նա որոշում է ծերուկի համար ցանկալի հարսնացու գտնել, նախընտրելի է այնպիսի կնոջ, որն արդեն ամուսնացած է եղել, բայց զավակներ չունի ։
Արտաքին հղումներ
Կատեգորիա:Վրացական ֆիլմեր Կատեգորիա:1977 ֆիլմեր Կատեգորիա:Էլդար Շենգելայայի ֆիլմեր Կատեգորիա:Ռուսերեն ֆիլմեր Կատեգորիա:«Վրացֆիլմ» ստուդիայի ֆիլմեր Կատեգորիա:Վրացերեն ֆիլմեր
April (խումբ)
April (에이프릴), հարավկորեական աղջկական խումբ, որը ձևավորվել է DSP Մեդիայի ղեկավարությամբ 2015 թվականին։ Նույն տարվա օգոստոսի 24-ին աղջիկները առաջնելույթ ունեցան՝ թողարկելով «Dreaming» մինի-ալբոմը։ Ներկայումս խումբը ներառում է 6 անդամ՝ Չա Վոն, Նաըն, Յե Նա, Ջին Սոլ, Ռեչլ, Չեկյոն։
Նախապատրաստում դեբյուտին
2012-2014-ական թվականներին Սոմին և Չեկյոն ճապոնական DSP Մեդիա «Puretty» խմբի նախկին մասնակիցներն էին։ 2012 թվականին թողարկվել է «Cheki ☆ Love» սինգլը, հաջորդ տարի՝ «Shwa Shwa Baby», իսկ մեկ տարի անց խումբը լուծարվեց, խմբի անդամներին այլ խմբեր տեղափոխելու պլանով։
2014 թվականի հոկտեմբերի 18-ին նախկին անդամ Սոմինը «EPIK HIGH BORN HATER MV»-ում հանդես եկավ էպիզոդիկ դերով։ 2014 թվականի նոյեմբերի 17-ին Նաընը «Got7 «Stop Stop It» տեսահոլովակում հանդես եկավ էպիզոդիկ դերով։ 2014 թվականի դեկտեմբերին Չավոնը և Սոմինը մասնակցել են հատուկ սպիտակ ալբոմի՝ «White Album» ձայնագրությանը, դուետով կատարելով «You Are The One» և «White» թրեկը ։
2015: Դեբյուտ Dreaming-ի հետ
Փետրվարի 9-ին DSP Մեդիան հայտարարել է, որ 2015 թվականի առաջին կեսին տեղի կունենա նոր աղջկական խմբի դեբյուտը։ Խմբի անունը կնշանակի քույրական հարաբերություններ Fin.K.L և Kara-ի հետ։ «April» անվանումը համակցություն է՝ «A», որը նշանակում է «լավագույն» և «Pril», որը նշանակում է, գեղեցիկ կին, ում չեք կարող չսիրել ։
Թիզերի թողարկումից հետո ամբողջ ապրիլի ընթացքում, 2015 թվականի օգոստոսի 24-ին, խումբը առաջնելույթ ունեցավ սկզբնական կազմի հետ՝ Սոմին, Չավոն, Հյոնջու, Նաըն, Յենա և Ջինսոլ, թողարկելով իրենց առաջին մինի-ալբոմը՝ «Dreaming» ։ Ավելի ուշ, APRIL խումբը տեսահոլովակ է թողարկել իրենց դեբյուտային ալբոմ՝ «Dream Candy»-ի (꿈 사탕) երգի հիման վրա։
Նոյեմբերի 9-ին, Սոմին հայտարարել է պաշտոնապես խմբից հեռանալու մասին, քանի որ պատրաստվում է նվիրել իրեն իր կարիերային ։ Նույն օրը, DSP Մեդիան ազդարարել է, որ խմբի կազմը բաղկացած կմնա հինգ անդամից՝ Չավոն, Հյոնջու, Նաըն, Յենայ, Ջինսոլ, ինչպես նաև հայտարարվել էր, որ խումբը մտադիր է վերադառնալ նոյեմբերին ։
Խելառները
«Խելառները» (შერეკილები), 1973 թվականին ռեժիսոր Էլդար Շենգելայայի նկարահանած վրացական ֆիլմ։
April (խումբ)
2015: Դեբյուտ Dreaming-ի հետ
Նոյեմբերի 25-ին խումբը թողարկեց իր առաջին սինգլը՝ «Boing Boing»   ։
2016 թվական։
2016 թվականի փետրվարի 12-ին DSP Մեդիան հայտարարել է, որ խմբի ֆան ակումբը կոչվելու է «Fineapple» (파인 에 플) ։ «Fineapple» անվանումը հետևյալ բառերի համակցությունն է՝ «Fine» և «Apple», որի APRIL-ի կրճատ ձևն է։ Փետրվարի 14-ին խումբը «Everland Romantic Concert» անվանումով մինի-համերգ ունեցավ նվիրված Սուրբ Վալենտինի օրվան   ։ Մարտի 6-ին խումբը անցկացրել է իրենց առաջին ճապոնական ֆան հավաքույթը՝ 2000 երկրպագուների հետ   ։
Խմբի երկրորդ՝ Spring ալբոմը թողարկվել է 2016 թվականի ապրիլի 27-ին։ Ալբոմը պարունակում է վեց թրեկ, այդ թվում՝ «Tinkerbell» գլխավոր սինգլը ։ Գարնանային գովազդային ակցիաների ժամանակ Խյոնջուն ժամանակավորապես հեռացել է խմբից առողջական խնդիրների պատճառով ։ DSP Մեդիան հայտարարել է, որ խումբը կշարունակի առաջ տանել «Spring» ալբոմը՝ բաղկացած 4 անդամներից   ։ Օգոստոս 21-ին խումբը անցկացրել է իրենց առաջին մենահամերգը՝ «Dream Land» ՍԵՈՒԼԻ Baek Am արվեստի սրահում։ Հերթական համերգը տեղի է ունեցել Տոկիոյում, Ճապոնիայում, հոկտեմբերի 15-ին ։
Խելառները
Սյուժե
Հոր մահից հետո Էրթաոզին թողնում է հայրենի գյուղն ու քաղաք տեղափոխվում։ Օրերից մի օր այնտեղ հանդիպում է գեղեցկուհի Մարգալիտային՝ իրենից շատ ավելի տարեց մի կնոջ։ Ամուսնու բացակայությամբ նա սիրեկաններին տուն է տանում, և Էրթաոզին դառնում է սրանցից մեկը։ Երբ Էրթաոզին համաձայնում է օգնել Մարգալիտային ազատվելու տեղի ոստիկանապետից, որ նույնպես այդ կնոջ սիրեկաններից է, նրան բանտարկում են և գցում ստորգետնյա խուց՝ Քրիստեփոր անունով մի անծանոթի հետ։ Վերջինս երազում է թռչող սարք պատրաստել, որն իրեն թույլ կտա փախչել բանտից։ Էրթաոզին ու Քրիստեփորը համատեղում են ջանքերը՝ երազանքը կյանքի կոչելու համար ։
April (խումբ)
2016 թվական։
Հոկտեմբերի 29-ին Խյոնջուն հայտարարեց APRIL խմբից պաշտոնապես հեռանալու մասին ։ Նույն օրը, DSP Մեդիան հաստատել է, որ խմբի կազմում մնում են չորս մասնակիցներ`Չավոն, Նաըն, Յենա, Ջինսոլ  ։
Խելառները
Արտաքին հղումներ
Կատեգորիա:Վրացական ֆիլմեր Կատեգորիա:1973 ֆիլմեր Կատեգորիա:Էլդար Շենգելայայի ֆիլմեր Կատեգորիա:Խորհրդային ֆիլմեր Կատեգորիա:Վրացերեն ֆիլմեր
April (խումբ)
2017 թվական։ Ներկա ժամանակներ
Փետրվարի 16-ից սկսած խումբը ներկայանում էր M! Countdown հատուկ փուլերում, ներկայացնելով WOW երգը   ։
Փետրվարի 18-ին խումբը JTBC ալիքի Sing For You հաղորդման ժամանակ կատարել է «So You» (이렇게 너 ), երգը։ Ավելի ուշ, նրանք հայտարարեցին, որ երգը կթողարկվի թվային ձևաչափով 2017 թվականի փետրվարի 26-ին։ «So You» երգի կենդանի կատարումը օգտագործվել է որպես MV երգի համար   ։ Ապրիլի 4-ին խումբը թողարկում MV-անակնկալ իր «Sting» երգի համար (따끔) ։
Ներկա անդամներ
Չեկյոն
Յուն Չե Կյոն (윤채경 ) ՝ծնվել է 1996 թվականի հուլիսի 7-ին (20 տարեկան) Ինչոն, Հարավային Կորեա ։ Մեծացել է Սիհնաում, Հարավային Կորեա ։
2016 թվականի մայիսի 1-ին, Չեկյոնը և Չավոնի հետ թողարկել են «Clock» (시계) սինգլը ։
Նա շուրջ չորս տարի պրակտիկանտ էր նախքան խմբին միանալը։ 2015 թվականի փետրվարին նա ավարտել է Hanlim մուլտի գեղարվեստական դպրոցը Չեկյոնը ներկայումս հաճախում է Major Sungshin Women’s University Major խմբի գործընկեր Չավոնի հետ ։
Չավոն
Չավոն Քիմ (김채원) ծնվել է 1997 թվականի նոյեմբերի 8-ին (19 տարեկան) Գոնջուում, Հարավային Կորեա ։
2014 թվականի դեկտեմբերին Չավոնը մասնակցել է հատուկ սպիտակ ալբոմի ձայնագրությանը՝ «White Album» ։ 2016 թվականի մայիս 1-ին, Չավոնը թողարկել է «Clock» (시계) թվային սինգլը ։
2016 թվականի ապրիլին Չավոնը էպիզոդիկ դերով հանդես եկավ MBC «Mystic TV: Surprise» դորամայում ։ 2016 թվականի հուլիսին նա պաշտոնապես առաջնելույթ ունեցավ «Reply Pyeongchang, 100 ° F» վեբ դրամայում, մարմնավորելով կանացի գլխավոր դերը՝ Հվան Հե Վոն ։
Նա պարապում էր մոտ երեք տարի նախքան April-ում առաջնելույթ ունենալը ։ 2016 թվականի փետրվարին Չավոնը ավարտել է Gyeongju Geumseong կանացի միջնակարգ դպրոցը երաժշտական թեքումով։ Ներկայումս նա հաճախում է Սունշինի համալսարանի գործնական երաժշտական դպրոցը ։
Նաըն
Լի Նա Ըն (이나은) ծնվել է 1999 թվականի մայիսի 5-ին (17 տարեկան) Տեջոնում, Հարավային Կորեա ։
Նաընը որպես խմբի անդամ ներկայացվել է հանրությանը 2015 թվականի հուլիսի 21-ին ։
Նախքան DSP Մեդիա գալը Նաընը JYP Entertainment-ում պրակտիկանտ էր ։
2016 թվականի մայիսին Նաընը կատարել է իր պաշտոնական դեբյուտը VR «Love APRIL» դորամայում ։ 2017 թվականի մարտի 7-ին պարզ դարձավ, որ Նաընը կխաղա «I’m The Acrot»-ում KSTAR ալիք, AOA-ից Չանմի, Nine Muses-ից՝ Կյոմչջուի, VICTON-ից՝ Սուբինի, Mad Town-ից Ջոթի, MYTEEN-ից Սոն Յու Բինի և Momoland-ից Նենսիի հետ ։
Նա չորս ամիսների ընթացքում հեռարձակվում էր DSP-ում նախանք դեբյուտը APRIL խմբում։ Նաընը ներկայումս սովորում է Seoul School of Performing Art program of Art & Acting-ում։
Յենա
Յան Յենա (양 예나) ծնվել է 2000 թվականի մայիսի 22-ին (16 տարեկան) Տեգուում, Հարավային Կորեա։
Յենան որպես խմբի անդամ ներկայացվել է հանրությանը 2015 թվականի հուլիսի 23-ին։ Նա հանդիսանում է խմբի վոկալիստներից մեկը, ռեպեր է, ինչպես նաև հիմնական պարուհի։
2017 թվականի մարտի 17-ին հայտարարեցին, որ Յանը ընտրվել է MC-ի կողմից՝ EBS «Operation to Rescue the Song» նոր ծրագրի համար։
Յենան մոտ ութ ամիս պրակտիկանտ էր նախքան առաջնելույթը APRIL խմբում։ Ներկայումս սովորում է Սեուլի թատերական արվեստի դպրոցում Art & Acting ծրագրով։
Ռեյչլ
Ռեյչլ (레이첼), իսկական անունը՝ Сун На Ён (성 나연) ծնվել է 2000 թվականի օգոստոսի 28-ին (16 տարեկան) Սեուլում, Հարավային Կորեա։
Ռեյչլը որպես նոր մասնակից ներկայացվել է 2016 թվականի նոյեմբերի 23-ին։ Նա հանդիսանում է վոկալիստ, ռեփեր և պարուհի։
2017 թվականի մարտի 17-ին նա ընտրվել է որպես MC EBS -ի «Operation to Rescue the Song» նոր ծրագրի համար։
Ջինսոլ
Լի Ջին Սոլ (이진솔) ծնվել է 2001 թվականի դեկտեմբերի 4-ին (15 տարեկան) Օնջինեում, Հարավային Կորեա։
Ջինսոլը որպես խմբի անդամ ներկայացվել է 2015 թվականի հուլիսի 20-ին։ Նա APRIL խմբի ամենաերիտասարդ անդամն է, ինչպես նաև խմբի հիմնական վոկալիստներից մեկը։
2016 թվականի կեսերին, Ջինսոլը մասնակցել է «Girls Spirit» գոյատևման շոուին, որտեղ նա ամենաերիտասարդ անդամն էր։ Նույն տարվա սեպտեմբերի 2-ին Ջինսոլը ընտրվել է որպես նոր MC՝ հայտնի մանկական շոուի՝ »Tok! Tok! Boni Hani » համար։
Ջինսոլը Best Vocal ակադեմիայի ուսանողուհի էր, և կես տարի պարապել է մինչև APRIL խմբում առաջնելույթ ունենալը։
Նախկին անդամներ
Սոմին
Նա հանդիսանում է Puretty խմբի նախկին անդամ ինչպես նաև մասնակցել է Kara նախագծին, որտեղ նա զբաղեցրել է երկրորդ տեղը։ Սոմինը որպես APRIL խմբի անդամ ներկայացվել է 2015 թվականի հուլիսի 19-ին։ Նա եղել է խմբի ղեկավարը, ինչպես նաև առաջատար վոկալիստներից մեկը։ Սոմինը պաշտոնապես լքել է խումբը 2015 թվականի նոյեմբերի 9-ին։
2014 թվականի հոկտեմբերի 18-ին Սոմինը էպիզոդիկ դեր է խաղացել «EPIK HIGH BORN HATER MV» ֆիլմում։
2016 թվականի դեկտեմբերի 2-ին Սոմինը հայտարարվեց K.A.R.D խմբի անդամ, որն առաջնելույթ է ունեցել 2017 թվականին, DSP Media-ի ղեկավարությամբ։
Խյոնջու
Լի Խյոն Ջու (이현주) ծնվել է 1998 թվականի փետրվարի 5-ին, (19 տարեկան) Սեուլում, Հարավային Կորեա։
Խյոնջուն ընդգրկվել է APRIL խմբի կազմի մեջ 2015 թվականի հուլիսի 26-ին։
Նախքան խմբից հեռանալը Խյոնջուն նկարահանվել է OCN / Naver’s Momin’s Room սյուժետային դորամայում, հանդես գալով որպես երկրորդական հերոս։
Արտաքին հղումներ
Կատեգորիա:Երաժշտական խմբեր այբբենական կարգով Կատեգորիա:2015 հիմնադրված երաժշտական խմբեր Կատեգորիա:Հարավկորեական պարային երաժշտական խմբեր Կատեգորիա:Քեյ փոփ երաժշտական խմբեր
Դմիտրի Անուչին
Դմիտրի Նիկոլաևիչ Անուչին (Дми́трий Никола́евич Ану́чин, ), ռուս աշխարհագրագետ, մարդաբան, ազգագրագետ, հնագետ, թանգարանագետ, Մոսկվայի Պետական Համալսարանի աշխարհագրության, մարդաբանության և ազգագրագիտության գիտական ուսումնասիրությունների հիմնադիրն է։ 1902 թվականին տերմինաբանության մեջ մտցրեց անթոպոսֆերա տերմինը։ Հեղինակ է էթնիկ մարդաբանության և անթրոպոգենեզի, ազգագրագիտության, նախնադարյան հնագիտության, ընդհանուր ֆիզիկական աշխարհագրության և պատմական գիտությունների։
Մոսկվայի հնագիտական ընկերության նախագահության անդամ է։ 1896 թվականին ընտրվել է Սանկտ Պետերբուրգի Կայսերական ակադեմիայի կենդանաբանության ամբիոնի իսկական ակադեմիկոս։ Փարիզի մարդաբանական միության թղթակից անդամ (1879), Իտալական մարդաբանության և աշխարհագրության միության իսկական անդամ (1880), Ամերիկյան մարդաբանության հասարակական կազմակերպության թղթակից անդամ Վաշինգտոնում (1883), Լոնդոնի Արքայական մարդաբանության ինստիտուտի պատվավոր անդամ (1897), Ռուսական լեռնային միության անդամ 1897)։
Ծանոթագրություններ
Կատեգորիա:Ռուս աշխարհագրագետներ Կատեգորիա:Մարդաբաններ Կատեգորիա:Ռուս ազգագրագետներ Կատեգորիա:Ռուս հնագետներ Կատեգորիա:Մոսկվայի պետական համալսարանի պրոֆեսորներ‎ Կատեգորիա:Սանկտ Պետերբուրգի գիտությունների ակադեմիայի պատվավոր անդամներ
Գրիգորի Սոկոլնիկով
Սոկոլնիկով Գրիգորի Յակովլևիչ (Григо́рий Я́ковлевич Соко́льников, իսկական անունը Գրիշ Յակովլևիչ Բրիլիանտ (3 [15] օգոստոսի 1888, Ռոմնի, Պոլտավայի մարզ, Ռուսական կայսրություն — 1939 մայիսի 21, Վերխնեուրալսկ, Չելյաբինսկի մարզ կամ Տոբոլսկ, Տյումենի մարզ, ՌՍՖՍՀ, ԽՍՀՄ), խորհրդային պետական գործիչ։ ԿԸՀ ԽՍՀՄ-ի 1-ին, 2-րդ, 7-րդ գումարումների անդամ։ ՌՍԴԱԿ(բ) ԿԵՆՏԿՈՄԻ անդամ (1917-1919 և 1922-1930), ԿԵՆՏԿՈՄԻ անդամության թեկնածու (1930-1936)։ ՌՍԴԱԿ(բ) ԿԵՆՏԿՈՄԻ Քաղբյուրոյի անդամ (հոկտեմբեր 1917), Քաղբյուրոյի անդամության թեկնածու (1924-1925):
Ընտանիք և կրթություն
Ծնվել է հրեական ընտանիքում։ Հայրը՝ բժիշկ, դեղատան սեփականատեր Բրիլիանտ Յանկելն էր։ Մայրը Ֆենյա Ռոզենթալն էր, առաջին գիլդիայի վաճառականի աղջիկը։ Եղբայրները՝ Վլադիմիր (մահացել է արտագաղթի ժամանակ) և Միխայիլ (մահացել է Կոլիմում)։
Ավարտել է հինգերորդ մոսկովյան դասական գիմնազիան։ Սովորել է Մոսկվայի պետական համալսարանի իրավաբանական ֆակուլտետում, որը թողել է՝ կապված հեղափոխական գործունեության հետ։ Ավարտել է Սորբոնի իրավաբանական ֆակուլտետը և դոկտորատի կուրսը էկոնոմիկայի ոլորտում։
Հեղափոխական գործունեություն
1905 թվականին ընդունվեց Ռուսական սոցիալ-դեմոկրատական աշխատանքային կուսակցության շարքերը (բոլշևիների)՝ ՌՍԴԱԿ(բ)։ Մասնակցել է 1905-1907 թվականների իրադարձություններին, այդ թվում նաև Մոսկվայի 1905 թվականի դեկտեմբերի հեղաշրջմանը։ Հանդիսացել է կուսակցական պրոպագանդիստ Քաղաքային խորհրդում, այնուհետև մտել է ՌՍԴԱԿ Սոկոլնիկովյան ռայկոմի և Ռազմա-տեխնիկական բյուրոյի կազմի մեջ։
1907 թվականի աշնանը ձերբակալվում է, 1909 թվականի փետրվարին դատապարտվել է մշտական աքսորի, որն անց է կացրել Ենիսեյան նահանգի Ռիբնոյե գյուղում:Սակայն վեց շաբաթ անց փախավ աքսորավայրից և շուտով դուրս եկավ երկրի սահմաններից։ Տեղավորվեց Ֆրանսիայում, համատեղեց համալսարանում ուսանելը լրագրողական գործունեության (մասնակցեց «Հանուն կուսակցության» թերթի հրատարակությանը) և «Պրոլետարիատ» աշխատանքային խմբակի ղեկավարման հետ։
Բացասաբար է վերաբերել Առաջին համաշխարհային պատերազմին։ Ապրել է Շվեյցարիայում, որտեղ կազմակերպել է արտասահմանյան խմբերի բոլշևիկ-կուսակցականների բյուրո, աշխատել է Շվեյցարիայի սոցիալ-դեմոկրատական կուսակցությունում։  Հետևողականորեն պահպանել է Վ. Ի. Լենինի տեսանկյունին մոտ "ինտերնացիոնալիստական" դիրքորոշումները, որոնցով էլ Փետրվարյան հեղափոխությունից հետո "կնքված վագոնով" (մայիս 1917) վերադարձել է Ռուսաստան։ Շատ արագ դարձել է մոսկովյան բոլշևիկների առաջատարներից մեկը, 1917 թվականի ապրիլից Մոսկվայի ՌՍԴԱԿ(բ) կոմիտեի և Մոսսովետի գործադիր կոմիտեում բոլշևիկների խմբակցության անդամ։ Հանդես է եկել Ժամանակավոր կառավարության, մենշևիկների և էսէռների խիստ քննադատությամբ, հնարավոր համարելով միավորումը միայն բոլշևիկներին մոտ սոցիալ-դեմոկրատ-ինտերնացիոնալիստների հետ։ Կազմել է բոլշևիկյան կուսակցության նոր ծրագրի նախագիծը։
ՌՍԴԱԿ(բ) VI համագումարում (հուլիս — օգոստոս 1917) ընտրվել է կուսակցության կենտրոնական կոմիտեի անդամ։ Մտել է Պետրոգրադի գործկոմի աշխատավորների և զինվորական պատգամավորների խորհրդի և ՀՌԿԳԿ Խորհրդի կազմի մեջ։ Ժամանակավոր կառավարության դեմ զինված ապստամբության նախապատրաստման համար ստեղծված բոլշևիկյան կուսակցության Կենտկոմի քաղբյուրոյի անդամ էր։ Բոլշևիկների իշխանության գալուց հետո ՀՌԿԳԿ նոր կազմի անդամ էր, «Պրավդա» թերթի խմբագիրն էր։
Բանկերի ազգայնացում և Բրեստի հաշտություն
1917 թվականի նոյեմբերին Տվերի մարզից ընտրվել է Հիմնադիր ժողովի անդամ ։ 1917 թվականի նոյեմբերին ղեկավարել է երկրի բանկային համակարգի ազգայնացումը որպես Պետական բանկի կոմիսարի օգնական՝ կառավարչի ընկերոջ, նախկին մասնավոր բանկերի Կոմիսարիատի ղեկավարի, Ֆինանսների ժողովրդական կոմիսարիատի կոլեգիայի անդամի իրավունքով։ Բանկերի ազգայնացման մասին դեկրետի նախագծի հեղինակ էր։ 1917 թվականի նոյեմբերին մտել է նաև պատվիրակության կազմի մեջ, որն ուղղված էր Բրեստ-Լիտովսկ՝ հրադադարի մասին բանակցությունների համար։ Բրեստ-Լիտովսկի պատվիրակության ղեկավարությունից Լև Տրոցկու հրաժարվելուց հետո փոխարինել է նրան այդ պաշտոնում և 1918 թվականի մարտի 3-ին բոլշևիկների (Խորհրդային Ռուսաստանի) անունից ստորագրել է Բրեստ-Լիտովսկի հաշտության պայմանագիրը։ 1918 թվականի մայիս-հունիսին եղել է Գերագույն խորհրդի ժողովրդական տնտեսության նախագահության անդամ, աշխատել է Պրավդա թերթում։
Ծանոթագրություններ
Կատեգորիա:Խորհրդային պետական գործիչներ Կատեգորիա:Փարիզի համալսարանի շրջանավարտներ Կատեգորիա:Քաղաքական կեղծանուններ Կատեգորիա:Տնտեսագիտական գիտությունների դոկտորներ Կատեգորիա:ԽՍՀՄ քաղաքական գործիչներ Կատեգորիա:Խորհրդային դիվանագետներ Կատեգորիա:Խորհրդային տնտեսագետներ
Ջոն Հոլ
Ծնվել է 1934 թվականի օգոստոսի 21-ին ԱՄՆ-ի Կալիֆորնիա նահանգի Դենվեր քաղաքում)։ 2005 թվականին Թեոդոր Հենշի հետ համատեղ արժանացել է Նոբելյան մրցանակի է «Բարձր ճշգրտության լազերների սպեկտրոսկոպական զարգացման և հաճախությունների օպտիկական ստանդարտներում լուսային շեղման ճշգրիտ հաշվարկի տեխնիկայի ներդրման համար» ։
Կարնեգիի տեխնոլոգիական համալսարանում (Carnegie Institute of Technology) անցել է երեք աստիճան՝բակալավր (1956), մագիստրոս (1958) և դոկտոր (1961)։ Իր թեկնածուական հետազոտությունները ավարտել է Տեխնոլոգիաների և ստանդարտների ազգային համալսարանում, որից հետո աշխատել է այնտեղ 1962 թվականից մինչև հրաժարականը՝2004 թվականը։ 1967 թվականից Կոլորադոյի համալսարանում դասախոսություններ է կարդացել։
Ծանոթագրություններ
Կատեգորիա:Ամերիկացի ֆիզիկոսներ Կատեգորիա:Ամերիկացի նոբելյան մրցանակակիրներ Կատեգորիա:Ֆիզիկոսներ այբբենական կարգով Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Գլազգոյի համալսարանի շրջանավարտներ
Մարիանյան կղզիներ
Մարիանյան Կղզիներ (չոմորրո՝ Manislan Mariånas, Իսպանիայի թագավոր Ֆիլիպ 4-րդի կնոջ անունով), կղզիների խումբ Խաղաղ օվկիանոսում, Միկրոնեզիայում։
Բաղկացած են 15 մեծ և մի քանի փոքր կղզիներից ու խութերից։ Առաջացնում են հյուսիսային և հարավային շղթաներ։ Տարածությունը ավելի քան 1, 1 հազար կմ, բնակչությունը 100 հազար (1974)։ Գուամ կղզին ԱՄՆ-ի տիրույթն է, մնացած կղզիները (600 կմ2 տարածությամբ, մոտ 13, 4 հազար բն., 1972) ՄԱԿ-ի խնամարկյալ տերիտորիաներ են և կառավարվում են ԱՄՆ-ի կողմից։
Ունեն հրաբխային և կորալային ծագում, կան գործող հրաբուխներ, ֆոսֆորիտների, ծծմբի, մանգանի, երկաթի հանքավայրեր։ Բարձրությունը մինչև 965 մ է, կլիման և բուսականությունը՝ արևադարձային։ Մշակում են շաքարեղեգ, կոկոսյան արմավենի, բանան, բամբակենի, ցիտրուսներ։ Զբաղվում են անասնապահությամբ, ձկնորսությամբ։ ԱՄՆ-ի ռազմական բազաներն են։ Մարիանյան կղզիներ հայտնագործել է Ֆեռնան Մագելանը, 1521 թվականին։
Կատեգորիա:Կղզեխմբեր այբբենական կարգով Կատեգորիա:Մարիանյան կղզիներ Կատեգորիա:Բաժանված տարածաշրջաններ Կատեգորիա:Հյուսիսային Մարիանյան կղզիների աշխարհագրություն
Մալթայի միաբանություն
Մալթայի միաբանություն, Մալթայի Ուխտ, պաշտոնական անվանումը՝ Սուրբ Հովհաննեսի, Երուսաղեմի, Հռոդոսի ու Մալթայի ինքնիշխան ռազմական հյուրընկալ միաբանություն (Sovrano Militare Ordine Ospedaliero di San Giovanni di Gerusalemme di Rodi e di Malta, ), հռոմեական կաթոլիկ եկեղեցու ասպետական և կրոնական միաբանություն։ Աշխարհում ամենահին ասպետական միաբանությունն է ։
Մալթայի միաբանությունը դիտորդ կազմակերպության դեր է կատարում ՄԱԿ-ում ու Եվրոպայի Խորհրդում ։ Դիվանագիտական հարաբերություններ ունի աշխարհի 107 պետությունների հետ, որոնք հիմնականում պաշտպանվում են մեծ թվով դեսպանների միջոցով ։
Միջազգային իրավունքով Մալթայի միաբանությունը համարվում է պետության նման կազմավորում, ընդ որում, միաբանությունն ինքը պետության դիրքերից է հանդես գալիս ։ Մալթայի միաբանության ինքնիշխանությունը դիտարկվում է դիվանագիտական առաքելությունների ժամանակ, բայց ոչ որպես պետության ինքնիշխանություն ։ Երբեմն դիտարկվում է որպես գաճաճ պետություն ։
Միաբանությունը տրամադրում է սեփական անձնագրեր, տպում է սեփական թղթադրամ և նամականիշ։ Փոստային համաձայնություններ ունի մոտ 70-80 երկրների հետ ։ Միաբանության մեծ մագիստրոսը ծառայում է որպես պապական փոխարքա՝ Վատիկանի դիվանագետներին տրամադրելով դատավարական աջակցություն միջնորդությունների ժամանակ, միջազգային դիվանագիտության մեջ որոշումներ կայացնելու անհրաժեշտության ժամանակ ։ Որոշ գիտնականներ վիճարկում են միաբանության՝ ինքնիշխանության հավակնությունները ։
Պատմություն
Միաբանության նախակարապետը հիմնադրվել է 1800 թվականին Երուսաղեմում Ամալֆիի խնամակալների կողմից, որը քրիստոնեական կազմակերպություն էր և հետապնդում էր Սուրբ հող ուխտագնացություն կատարած անտուններին, հիվանդներին կամ վիրավորներին օգնելու նպատակ։ 1099 թվականին, երբ Խաչակրաց առաջին արշավանքի արդյունքում Երուսաղեմը գրավվել է քրիստոնյաների կողմից, կազմակերպությունը վերածվել է կրոնական-ռազմական միաբանության՝ իր սեփական կանոնադրությամբ։ Միաբանության վրա պարտավորություն էր դրված պահպանելու սուրբ հողը։
1113 թվականի փետրվարի 15-ին Հռոմի Պասկալ II պապը իր կոնդակով ճանաչել է խնամակալների եկեղեցական միաբանության ինքնիշխանությունը՝ նրան իրավունք տրամադրելով ազատ ընտրել իր ղեկավարությանը՝ առանց աշխարհիկ ու եկեղեցական իշխանությունների միջամտության ։
1834 թվականին միաբանությունը հաստատվել է Հռոմի նոր շտաբ-բնակարանում։ Երկար ժամանակ միաբանության տիրապետության տակ են եղել Հռոմում մի շարք առանձնատներ։ 1998 թվականին Մալթայի կառավարությունը Ֆորտ Սանտ Անջելոն 99 տարի վարձակալության բացառիկ իրավունքով տրամադրել է միաբանությանն, ընդ որում կառույցին տրվել է էքստարածքի կարգավիճակ, և նշանակվել է նահանգապետ։
Աշխարհագրություն
Ներկայումս Իտալիան ճանաչում է Մալթայի միաբանության՝ որպես ինքնիշխան պետության գոյությունը, ինչպես նաև նրա արտերկրյա տարածքները Հռոմում (Մալթայական ամրոցը Հռոմի Վիա դեի Կոնդոտի փողոցում, Մագիստրոսական վիլլան Հռոմի Ավենտին բլրի վրա) ։ 1998 թվականից միաբանությունը տիրում է Սանտ Անջելո ամրոցին․ Մալթայի Հանրապետության հետ պայմանագիր է կնքվել 99 տարով՝ սկսած պայմանագրի կնքման պահից, որ այն միաբանության արտերկրյա տարածք է ։ Այսպիսով, միաբանությունն ունի պաշտոնական տարածք, որտեղ իրականացնում է սեփական վարչարարությունը, սակայն այս տարածքների փաստացի կարգավիճակը իրավաբանական աբստրակտ բանավեճերի տեղիք է տալիս (միաբանության սեփական տարածք, դիվանագիտական ներկայացուցչության տարածք՝ ժամանակավորապես հանձնված միաբանությանն)։
Փաստացիորեն միաբանությունն ազդեցիկ կառույց է, և նրա քաղաքական դիրքորոշումն այնպիսին է, որ մոտ ապագայում հազիվ թե հարց բարձրացվի նրա շտաբ-բնակարանի կարգավիճակի շուրջ։
Ավենտինի նստավայրում, որը կառուցվել է Ջովաննի Բատիստա Պիրանեզիի նախագծով, հատուկ ճեղքվածք է բացվել։ Կարծիք կա, որ այնտեղից երևում են երեք պետություններ՝ Վատիկանը (Սուրբ Պետրոսի տաճար), Իտալիան և Մալթայի միաբանությունը (նրան է պատկանում նստավայրը)։ Ճեղքվածքը հեշտ է տարբերակել ամրոցային պարզ կառույցում․ նրա մոտ միշտ հերթապահում են կարաբիներները ։
Բնակչություն
Միաբանության տվյալներով նրա անդամ են հանդիսանում 13,500 մարդ, միաբանության կառուցվածքում առկա են նաև 20,000 կամավորներ և ավելի քան 20,000 բուժաշխատող ։ Միաբանության գլխավոր աստիճանավորներն ու դիվանագետներն ունեն միաբանության անձնագրեր։ Ընդհանուր առմամբ տրվել է 400 անձնագիր ։ Մալթայի միաբանության անձնագիրը ճանաչվում է շատ երկրների կողմից․ այդ անձնագիրն ունեցողը առանց վիազային ռեժիմի կարող է այցելել աշխարհի 32 երկիր ։
Առաջին կարգի անդամները Արդարության ասպետներն են (Ճանաչված ասպետները և Ճանաչված եկեղեցական կապելաններ), որոնք աղքատության, ողջախոհության և հնազանդության երդում են տվել կատարելագործվելու համար՝ Կտակարանի պատվիրաններին համապատասխան։ Նրանք համարվում են կանոնիկ իրավունքի եկեղեցականներ, սակայն պարտադիր չէ, որ նրանք եկեղեցական համայնքում ապրեն։
Երկրորդ կարգի անդամները հնազանդության ասպետներն ու արդարության դոնատներն են, որոնք երդվել են լինել հնազանդ, պետք է ապրեն քրիստոնեության բարոյականության և միաբանության սկզբունքներով։ Արդարության դոնատները պետք է պահպանեն ասպետների համար նախատեսված սկզբունքները և միաբանության ու նրա անդամների նկատմամբ ունեցած պարտականությունները։ Նրանք բաժանվում են երեք ենթակարգի։
Երրորդ կարգի անդամները միաբանության անդամներ են, որոնք որևէ երդում, խոստում չեն ընդունում։ Նրանք պարտավորվում են քրիստոնեական օրինակելի կենսակերպ վարել և ակտիվ մասնակցություն ունենալ հիվանդներին խնամելու ու միաբանության սոցիալական օգնության ծրագրերին աջակցելու հարցում։ Նրանք բաժանվում են վեց ենթակարգերի։
Տարբեր դասերի ու կարգերի մեջ ընդունվելը սահմանվում է օրենսգրքով։
Տնտեսություն
Միաբանությունն ունի ոչ առևտրական պլանային տնտեսություն։ Եկամտի աղբյուրները նվիրաբերություններն են, սեփականությունից առաջացած եկամուտը (հատկապես Ավստրիայում և Իտալիայում ունեցած սեփականությունից), ինչպես նաև նամականիշերի ու հուշադրամների վաճառքից ստացված գումարը։
Միաբանության միջին բյուջեն տարեկան 200 միլիոն եվրո է։ Միաբանության կենտրոնական վարչական անդամների վարձատրությունը հոգում է միաբանությունն իր սեփական միջոցների հաշվին։ Ամբողջ աշխարհում վճարումներ առաջանում են նաև այլ աղբյուրներից՝ դոնոր կառավարություններից, որոնք ճանաչում են կազմակերպության աշխատանքի արդյունքները, Եվրամիությունից, ՆԱՏՕ-ից։ Եթե ստեղծվում է ծայրահեղ իրավիճակ՝ պայմանավորված բնական արհավիրքներով (ցունամի, երկրաշարժ), միաբանությունը կազմակերպում է մարդկանց փրկելու սեփական ծրագրեր, որի համար նույնպես գումար է հանգանակվում ։
Միաբանությունն ունի իր արժույթը՝ մալթական սկուդոն։ Նրա կուրսը հետևյալն է՝ 1 սկուդո = 0,24 եվրո ։ 2005 թվականից վճարման միավոր է նաև եվրոն։
Կառավարություն
Մալթայի միաբանության գործադիր մարմինը Ինքնիշխան խորհուրդն է, որը ներկացնում են խորհուրդը գլխավորող Մեծ մագիստրոսը, չորս անձինք, որոնք բարձր պաշտոններ են զբաղեցնում (մեծ կանցլեր, մեծ խնամակալ, մեծ կոմանդոր և ընդհանուր գանձարանի պահապան) և վեց այլ անձինք։ Բացի Մեծ մագիստրոսից՝ մնացած բոլորն ընտրվում են հինգ տարի ժամանակով։ Ինքնիշխան խորհուրդ հրավիրում է Մեծ մագիստրոսը։ Խորհրդակցությունները տեղի են ունենում Մալթայի միաբանության նստավայրում տարվա մեջ վեց անգամ, սակայն անհրաժեշտության դեպքում կարող են լրացուցիչ հրավիրվել։
Փաստաթղթեր
Համաձայն Մալթայի միաբանության Սահմանադրության 5-րդ կետի՝ իրավական հիմնական փաստաթղթերն են.
Միաբանության կանոնները հռչակող ամենահին մատյանը թվագրվում է 1253 թվականին ։
Պատմության ընթացքում երեք հիմնական փաստաթղթեր են զարգացել։ Հարկ է նշել, որ փաստաթղթերն իրենց գոյության ողջ ընթացքում հենվել են Հռոմի կաթոլիկ եկեղեցու կանոնիկ օերնքների վրա։ Այդ սկզբունքներն ընկած են միաբանության բոլոր իրավական ակտերի հիմքում։ Այսպիսով, եկեղեցու գլխավոր փաստաթղթի փոփոխությունն իր հետևից ենթադրում է միաբանության փաստաթղթի փոփոխություն։ Որպես օրինակ կարելի է բերել 1917 և 1983 թվականների կանոնիկ իրավունքի օրենսգրքի փոփոխությունը։ 1969 թվականին ևս միաբանության մարմիններն արձագանքել են Վատիկանի երկրորդ հավաքի հռչակագրի ստորագրմանը։ Բացի վերոհիշյալ փաստաթղթերից՝ գործում են նաև միաբանության սովորույթները, որոնք ճանաչվել են պապերի կողմից։ Հատկապես հարկ է առանձնացնել Բենեդիկտոս XIV պապի սահմանադրությունը („Inter illustria“, 1753): «Իրավունքները, սովորույթներն ուժի մեջ են, քանի դեռ նրանք համապատասխանում են կանոնիկ իրավունքի, միաբանության Սահմանադրության ու օրենսգրքերի նորմերին» ։
1919 թվականի սեպտեմբերի 17-ին մեծ մագիստրոսը միաբանության խորհրդի հետ հաստատել է Մալթայի ինքնիշխան ասպետական միաբանության օրգանիկ նորմերը (Norme organiche del sovrano Ordine militare di Malta): Այնուհետև դրանց փոխարինել է ժամանակավոր կանոնակարգը, որը 1921 թվականից ուժի մեջ է մտել։ Վատիկանի պնդմամբ 1936 թվականի մայիսի 5-ին ընդունվել է Մալթայի միաբանության նոր կանոնակարգը, որով շեշտվում է օրդենական իրավունքի ենթակվելը համաեկեղեցական իրավունքին։ Պապական իշխանությանն անհրաժեշտ էր դա, որպեսզի զսպի Մալթայի միաբանության՝ աշխարհիկ կառույցի վերածման միտումը։ Այսպիսով, հենց այդ պահից միանշանակ կարելի է ընդունել Մալթայի միաբանության վերածումը պապական կառույցի, որն ամրագրվել է Վատիկանի վերջնական գերիշխանությունն միաբանության նկատմամբ ։ 1961 թվականին Հռոմի կաթոլիկ եկեղեցին հաստատել է միաբանության Սահմանադրությունը, իսկ 1966 թվականին՝ միաբանության կանոնակարգն ու օրենսգիրքը ։
Միջազգային հարաբերություններ
Միաբանությունը պաշտոնական հարաբերություններ է հաստատել 107 երկրների հետ ։ Այն դիտորդի կարգավիճակ ունի ՆԱՏՕ-ում և Եվրոպայի Խորհրդում ։ Միաբանության ինքնիշխան կարգավիճակը ճանաչվել է միջազգային բազմաթիվ կազմակերպությունների կողմից, որոնց անդամ է միաբանությունը ։ Բացի ՄԱԿ-ից՝ այն ճանաչվել է այլ կազմակերպությունների կողմից ևս։
Մի քանի պետություններ չեն ճանաչում Մալթայի միաբանության անձնագիրը և դիվանագիտական հարաբերություններ չունեն նրա հետ։ Դրանցից են Նիդերլանդները, Ֆինլանդիան, Շվեդիան, Իսլանդիան և Հունաստանը ։
Միաբանության անդամներ
1961 թվականի հունիսի 27-ից 1997 թվականի ապրիլի 30
Առաջին դաս
Երկրորդ դաս
Երրորդ դաս
1997 թվականի ապրիլի 28-30
Առաջին կարգ (Արդարության ասպետներ ու կոնվենտային կապելաններ)
Երկրորդ կարգ (Խոնարհության ասպետներ ու տիկիններ)
Երրորդ կարգ — Առաջին ենթակարգ (Ազնվության ու նվիրվածության ասպետներ ու տիկիններ)
Երրորդ կարգ — Երկրորդ ենթակարգ (կոնվենտային կապելաններ ad honorem)
Երրորդ կարգ — Երրորդ ենթակարգ (գթասրտության ու նվիրվածության ասպետներու տիկնայք)
Երրորդ կարգ — Չորրորդ ենթակարգ (մագիստրոսային կապելաններ)
Երրորդ կարգ — Հինգերորդ ենթակարգ (Մագիստրոսի գթասրտության ասպետներ ու տիկնայք)
Երրորդ կարգ — Վեցերորդ ենթակարգ (նվիրվածության դոնատներ)
Արտաքին հղումներ
։
Կատեգորիա:Կաթոլիկություն Կատեգորիա:Չճանաչված կամ մասամբ ճանաչված պետություններ
Ամելիա Ռոբինսոն
Ամելիա Բոյթոն Ռոբինսոն (Amelia Boynton Robinson, ի ծնե Ամելիա Այսեդորա Պլատս, Amelia Isadora Platts, ), ամերիկացի հասարակական գործիչ և ԱՄՆ սևամորթ քաղաքացիների իրավունքների համար շարժման ակտիվիստ։ Նա Սելմայից մինչև Մոնտգոմերի երթերի առանցքային կազմակերպիչներից մեկն էր ։
Կենսագրություն
Ամելիա Այսեդորա Պլատսը ծնվել է 1911 թվականին Ջորջիա նահանգի Սավանա քաղաքում՝ աֆրոամերիկացիների ընտանիքում։ Ուներ ինը եղբայր և քույր ։ Մանկության տարիներին Ամելիան տեսել է, թե ինչպես է իր մայրը մասնակցել կանանց ընտրական իրավունքի քարոզարշավին, որն ամրագրված էր 1920 թվականին ։ 14 տարեկանում ընդունվել է սևամորթների քոլեջ։ 1927 թվականին ավարտել է Թասկիգի համալսարանի տնտեսագիտական ֆակուլտետը։ Դրանից հետո աշխատել է ԱՄՆ-ի գյուղատնտեսության նախարարությունում՝ գյուղացիներին խորհուրդ տալով գյուղատնտեսության և սննդի վարման մասին ։
Ամելիան երեք անգամ ամուսնացած է եղել։ Նրա առաջին ամուսինը Սեմյուել Բոյնթոնն էր (1936-1963), երկրորդը՝ Բոբ Բիլլապսը (1969-1973), երրորդը՝ Ջեյմս Ռոբինսոնը (1976-1988)։ Բոլոր ամուսնություններն ավարտվել են ամուսինների մահով։ Ուներ երկու որդի առաջին ամուսնությունից։ 1930-ական թվականների վերջից Բոյնթոն ամուսիններն օգնել են սևամորթ ընտրողների գրանցմանը ։ 1954 թվականին նրանք ծանոթացան Մարտին Լյութեր Քինգի հետ և սկսեցին անցկացնել Հարավային քրիստոնեական ղեկավարության ժողովներ իրենց տանը ։
1964 թվականի ընտրություններում Բոյնթոնը դարձել է առաջին սևամորթ կինը, ով առաջադրվել է ԱՄՆ Կոնգրեսում։ Նա ստացել է ձայների 10 տոկոսը ։ 1965 թվականին օգնել է Մարտին Լյութեր Քինգին Սելմայից մինչև Մոնտգոմերի երթեր կազմակերպելու գործում։ Մարտի 7-ի «արյունալի կիրակի»-ի ժամանակ ցուցարարները հարձակվել են ոստիկանության վրա, շատերը վիրավորվել են։ Բոյթոնը հարվածից կորցրել է գիտակցությունը ։ «Արյունալի կիրակի»-ի 50-րդ տարելիցին Բոյնթոն Ռոբինսոնը հանդիպել է ԱՄՆ նախագահ Բարաք Օբամայի հետ ։
1991 թվականին Բոյնթոն Ռոբինսոնը հրապարակեց Bridge Across Jordan ինքնակենսագրականը։ Ռոբինսոնը մահացել է 2015 թվականին Մոնտգոմերիում իր 104-րդ տարեդարձից մի քանի օր անց ։ Նրան անվանել են «հանուն ընտրական իրավունքների շարժման մայրիշխան» ։ 2014 թվականի Պատմական «Սելմա» կինոֆիլմում Բոյնթոն Ռոբինսոնի դերը կատարել է Լորեյն Թուսենը։ Ակտիվիստուհին դրական է արտահայտվել ֆիլմի մասին ։
Ֆրանկո Բարեզի
Ֆրանկո Բարեզի (Franco Baresi, ), Իտալիայի ֆուտբոլի երիտասարդական հավաքականի մարզիչ։ Նախկինում՝ ֆուտբոլիստ (պաշտպան)։ Ողջ կարիերայի ընթացքում խաղացել է միայն Միլան ակումբի կազմում։ 15 տարի եղել է թիմի ավագը։ Հանդես է եկել նաև Իտալիայի ազգային հավաքականում։
Միլան ակումբի 6 համարի մարզաշապիկը ամրագրված է Բարեզիի անունով և հանված շրջանառությունից։ 1999 թվականին ընտրվել է ակումբի դարի ֆուտբոլիստ։
Դագ Լայման
Դուգլաս Էրիկ «Դագ» Լայման (Douglas Eric Liman, ), ամերիկացի կինոռեժիսոր, պրոդյուսեր, սցենարիստ և օպերատոր։
Ֆրանկո Բարեզի
Աղբյուրներ
Կատեգորիա:Իտալացի ֆուտբոլիստներ Կատեգորիա:Միլանի ֆուտբոլիստներ Կատեգորիա:Մայիսի 8 ծնունդներ Կատեգորիա:1960 ծնունդներ Կատեգորիա:Ֆուտբոլի պաշտպաններ Կատեգորիա:Իտալիայի հավաքականի ֆուտբոլիստներ Կատեգորիա:ՖԻՖԱ 100 Կատեգորիա:Ֆուտբոլային մարզիչներ այբբենական կարգով
Դագ Լայման
Կենսագրություն
Դագ Լայմանը ծնվել է Նյու Յորքում հրեական ընտանիքում, նկարչուհի և գրող Էլլենի (ծննդյամբ Ֆոգելսոն) և իրավաբան Արթուր Լ. Լայմանի որդին ։
Լայմանը սկսել է կարճամետրաժ ֆիլմեր նկարահանել դեռևս միջին դպրոցի ցածր դասարանում, սովորել է Նյու Յորքում միջազգային լուսանկարչական կենտրոնում։ Հաճախել է Բրաուն համալսարանը։ Լայմանն ասպիրանտուրան ավարտել է Հարավային Կալիֆոռնիայի համալսարանում։ Որպես ռեժիսոր Լայմանի առաջնելույթը դարձել է «Ընդունելություն» ֆիլմը (1994)։
Ամբողջ կարիերայի ընթացքում Լայմանը նկարահանել է ավելի քան տասը ֆիլմ և եղել է ավելի քան քսանհինգ կինոնկարների պրոդյուսեր, ներառյալ գրեթե բոլոր ֆիլմերը, ինչպիսիք են՝ «Բորնի նույնացումը» (2002), «Խաղ առանց կանոնների» (2010) և շատ ուրիշներ։ Նաև նկարահանել է մի շարք հեռուստասերիալներ, ինչպես, օրինակ «Միայնակ սրտեր»։
Ծանոթագրություններ
Կատեգորիա:Ամերիկացի կինոպրոդյուսերներ Կատեգորիա:Ամերիկացի աթեիստներ Կատեգորիա:Բրաունի համալսարանի շրջանավարտներ
Մաֆիա
Մաֆիա (mafia), կազմակերպված հանցագործության սինդիկատի տեսակ, որի հիմնական գործունեությունն է պաշտպանության ռեկետը, հանցագործների միջև վեճերի արբիտրաժը, ապօրինի համաձայնությունների ու գործարքների միջնորդությունն ու գործադրումը։ Հաճախ զբաղվում է նաև երկրորդական գործունեությամբ, ինչպիսիք են ազարտային խաղերը, վաշխահավաքությունը, (վարկային շնաձկություն), թմրավաճառությունը, մարմնավաճառությունը և զեղծարարությունները։
Կատեգորիա:Մաֆիա Կատեգորիա:Իտալերեն բառեր և արտահայտություններ Կատեգորիա:Հակակոմունիստական կազմակերպություններ
Կարիմ Տինչուրին
Կարիմ Գալիևիչ Տինչուրին (Кәрим Тинчурин, ), թաթար գրող, դերասան, դրամատուրգ  և արձակագիր, թաթարական պրոֆեսիոնալ թատրոնի և դրամատուրգիայի հիմնադիրներից մեկը։
Կենսագրություն
Ձերբակալվում է 1937 թվականի սեպտեմբերի 17-ին, ԹԱՍՍՀ  ՆԳԺԿ-ի եռյակի  կողմից 1938 թվականի նոյեմբերի 14-ին, 58-2, 58-6, 58-7, 58-11 հոդվածներով դատապարտվում է  որպես  «ազգայնական («սուլթանգալիևշչինա») կազմակերպության մասնակից, Ճապոնիայի օգտին լրտեսություն կատարելու և մշակութային ճակատում վնասարարության մեղադրանքով»։  Դատավճիռը`պատժի առավելագույն աստիճան և անձնական գույքի բռնագրավում։ Գնդակահարվել է 1938 թվականի նոյեմբերի 15-ին, թաղված է Կազան քաղաքում։ Արդարացվել է 1955 թվականի նոյեմբերի 14-ին ։
Արտաքին հղումներ
Կատեգորիա:Թաթար գրողներ Կատեգորիա:Թաթար դրամատուրգներ Կատեգորիա:Արձակագիրներ Կատեգորիա:Խորհրդային դերասաններ Կատեգորիա:Թատերական ռեժիսորներ Կատեգորիա:ԽՍՀՄ-ում գնդակահարվածներ
Մեգաֆոն
Մեգաֆոն (մեգա և ֆոն), ձայնի ուժեղացման համար կիրառվող կոնաձև խոսափող։ Մեգաֆոնը ոչ թե ուղղակի իմաստով ուժեղացնում է ձայնը, այլ կենտրոնացնում է այն հարկավոր ուղղությամբ։ Ձայնի զգալի ուժեղացում ստանալու համար օգտվում են էլեկտրամեգաֆոնից, որը բաղկացած է միկրոֆոնից, ոչ մեծ բարձրախոսից և ուժեղացուցիչից։ Միկրոֆոնը և բարձրախոսը պահվում են խոսողի բերանի մոտ, իսկ ուժեղացուցիչը սնման մարտկոցով հագցվում է գոտուն։
Կատեգորիա:Ակուստիկա
Ադրբեջանա-էստոնական հարաբերություններ
Ադրբեջանա-էստոնական հարաբերություններ (Azərbaycan–Estoniya münasibətləri, Aserbaidžaani-Eesti suhted), դիվանագիտական հարաբերությունները Ադրբեջանի և Էստոնիայի Հանրապետությունների միջև։
Երկու պետությունների միջև դիվանագիտական հարաբերությունները հաստատվել են 1996 թվականին։ Ադրբեջանն ունի իր դիվանագիտական ներկայացուցչությունը Տալլինում, իսկ Էստոնիայի շահերն Ադրբեջանում ներկայացնում է Անկարայում Էստոնիայի դեսպանությունը։ Ե՛վ Էստոնիան, և՛ Ադրբեջանը Եվրոպայի անվտանգության և համագործակցության կազմակերպության և Միավորված Ազգերի կազմակերպության անդամներ են։ Նախկինում եղել են Ռուսական կայսրության և ապա վերջինիս ժառանգորդ հանդիսացող Խորհրդային Միության մաս։
Ադրբեջանական Հանրապետությունը, ինչպես և Հայաստանն ու Վրաստանը, հանդիսանում են Էստոնիայի ռազմաքաղաքական դաշնակիցը Հարավկովկասյան տարածաշրջանում։ Էստոնիայի տարածքում ապրում են ավելի քան 2 հազար ադրբեջանցիներ։
Միջպետական հարաբերություններ
Էստոնիան աջակցում է Ադրբեջանի անդամակցությանը Եվրոպական Միությանը և եվրոատլանտյան կառույցներին ։ Էստոնիայի նախագահ Թոոմաս Հենդրիկ Իլվեսը 2009 և 2010 թվականներին ևս աշխատանքային այցեր է կատարել դեպի Բաքու։ Պատասխան դրա՝ Ադրբեջանական Հանրապետության նախագահ Իլհամ Ալիևը ևս աշխատանքային այցով մեկնել է Տալլին։
Ադրբեջանը քննարկում է Էստոնիայի հետ վիզային ռեժիմի վերացումը, իսկ Էստոնիան շահագրգռված է զարգացնել պաշտոնական Բաքվի հետ համագործակցությունը ՆԱՏՕ-ի խաղաղապահ առաքելությունների շրջանակներում ։ Ադրբեջանական կողմը նպատակ ունի երկու երկրների միջև քաղաքական երկխոսությունը զարգացնել ամենաբարձր մակարդակի։
Ծանոթագրություններ
Կատեգորիա:Էստոնիայի երկկողմ հարաբերություններ Կատեգորիա:Ադրբեջանի երկկողմ հարաբերություններ
Մեգարյան դպրոց
Կատեգորիա:Մեգարյան դպրոց Կատեգորիա:Հին Հունաստանի փիլիսոփայություն
Մարիա Ռուդնիցկայա
Մարիա Լեոնիդովնա Ռուդնիցկայա (Мария Леонидовна Рудницкая, 17 հունիսի, 1916, Եկատերինոսլավ, Ռուսական կայսրություն – 1 հունվարի, 1983, Լենինգրադ, ԽՍՀՄ), ռուս խորհրդային նկարչուհի, գեղանկարիչ և մանկավարժ, ՌՍՖՍՀ նկարիչների միության Լենինգրադի կազմակերպության անդամ ։
Կենսագրություն
Մարիա Ռուդնիցկայան ծնվել է 1916 թվականի հունիսի 17-ին Ուկրաինայի Եկատերինոսլավ քաղաքում, երկաթուղային ինժեների ընտանիքում։ 1916-1927 թվականներին նա ծնողների հետ ապրել է Սիբիրում, որտեղ կառուցվում էր Տրանս-Սիբիրյան երկաթուղագիծը։
1932 թվականին ավարտելով յոթնամյա դպրոցը՝ Մարիա Ռուդնիցկայան տեղափոխվել է Լենինգրադ։ 1935 թվականին ընդունվել է Տավրիկայի գեղարվեստի դպրոց, որտեղ սովորել է Ա. Գրոմովի, Ս. Բուտլերի, Վ. Լևիտսկու, Վիկտոր Օրեշնիկովի, Մ. Ասլամազյանի մոտ։ 1939 թվականին Մարիա Ռուդնիցկայան ավարտել է ուսումնարանն ու ընդունվել Լենինգրադի գեղանկարչության, քանդակագործության ու ճարտարապետության ինստիտուտ։ Սովորել է Սեմյոն Աբուգովի, Բորիս Ֆոգելի, Միխայիլ Բեռնշտեյնի, Իգոր Գրաբարի մոտ։ 1942 թվականի փետրվարին Մարիա Ռուդնիցկայան ինստիտուտի հետ շրջափակված Լենինգրադից էվակուացվել է Սամարղանդ, որտեղից վերադարձել է 1944 թվականին։
1949 թվականին Մարիա Ռուդնիցկայան ավարտել է Լենինգրադի Իլյա Ռեպինի անվան գեղանկարչության, քանդակագործության ու ճարտարապետության ինստիտուտը (Վիկտոր Օրեշնիկովի արվեստանոց) և ստացել գեղանկարչի կոչում։ Նրա դիպլոմային աշխատանքը եղել է «Մայրություն» («Материнство») նկարը ։
Նկարչուհու աշխատանքները պահվում են տարբեր թանգարաններում ու մասնավոր հավաքածուներում Ռուսաստանում, ԱՄՆ-ում, Ֆրանսիայում, Իտալիայում ու այլ երկրներում։
Արտաքին հղումներ
Կատեգորիա:Ռուս նկարչուհիներ Կատեգորիա:Ռուս մանկավարժներ Կատեգորիա:ԽՍՀՄ նկարիչների միության անդամներ Կատեգորիա:Ռեպինի անվան ինստիտուտի շրջանավարտներ Կատեգորիա:20-րդ դարի նկարչուհիներ Կատեգորիա:Խորհրդային նկարչուհիներ Կատեգորիա:20-րդ դարի ռուս նկարիչներ
Անտառային ժամանակագրություն
Անտառային ժամանակագրություն, (Лесная хроника), խորհրդային կարճամետրաժ մուլտիպլիկացիոն ֆիլմ-հեքիաթ, որն ստեղծել է ռեժիսոր Պյոտր Նոսովը 1970 թվականին՝ «Սոյուզմուլտֆիլմ» ստուդիայում։
Արտաքին հղումներ
Կատեգորիա:1970 մուլտֆիլմեր Կատեգորիա:Խորհրդային մուլտֆիլմեր Կատեգորիա:Մուլտֆիլմեր գայլերի մասին Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Պյոտր Նոսովի մուլտֆիլմեր
Ճարտարուկ Արարատի
Ճարտարուկ արարատի , խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Խիտ ճիմեր առաջացնող բազմամյա բույս է։ Տերևները ամբողջական են, արմատամերձ վարդակով և բաղկացած են խիտ ծածկված երկար, պարզ և կարճ եղանաձև մազիկներից։ Ծաղիկները դեղին են։ Ծաղկասլաքները մերկ են, 0,5-1,5 (2)սմ երկարությամբ։ Պատիճակները օվալ կամ կլորավուն են, 2,5-4 մմ երկարությամբ, իսկ բները ունեն 2-4 սերմեր ։
Էկոլոգիա
Աճում է ենթալպյան և ալպյան գոտիներում՝ ծովի մակարդակից 2300-3300 մ բարձրությունների վրա, ժայռոտ տեղերում։ Ծաղկում է հուլիս ամսին, պտղաբերում՝ օգոստոս-սեպտեմբեր ամիսներին ։
Պահպանություն
Վտանգված տեսակ է։ Կովկասում հանդիպում է միայն Հայաստանում։ Տարածման շրջանների մակերեսը 5000 կմ²-ից պակաս է, բնակության շրջանների մակերեսը 500 կմ²-ից պակաս է։ Կլիմայի գլոբալ փոփոխության պատճառով տեսակին սպառնում է անհետացում։ Կարմիր գրքի առաջին հրատարակությամ մեջ ընդգրկված չէր։ Ընդգրկված չէ CITES-ի և Բեռնի կոնվենցիաների հավելվածներում ։
Գեղամա լեռնաշղթայի աճելավայրերի մի մասը պահպանվում է «Սևան» ազգային պարկի բուֆերային գոտու սահմանային հատվածում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Խաչածաղկավորներ Կատեգորիա:ՀՀ Կարմիր գրքում գրանցված բույսեր
Նենսի Սփերո
Նենսի Սփերո (Nancy Spero, ), ամերիկացի նկարչուհի։
Կենսագրություն
Մեծացել է Չիկագոյում, որտեղ ընտանիքը տեղափոխվել էր 1927 թվականին։ Ավարտել է Չիկագոյի արվեստի ինստիտուտին կից գեղարվեստի դպրոցը (1949), որտեղ ծանոթացել է Լեոն Գոլուբի հետ, որի հետ հետագայում ամուսնացել է։ Ուսումը շարունակել է Փարիզի Գեղեցիկ արվեստների ազգային բարձրագույն դպրոցում և Անդրե Լոտի մասնավոր արհեստանոցում։ 1950 թվականին վերադարձել է ԱՄՆ։
1956-1957 թվականներին ամուսնու հետ աշխատել է Իտալիայում, որտեղ զբաղվել է հռոմեական որմնանկարներով և էտրուսկների արվեստով, 1959-1964 թվականներին եղել են Փարիզում, որտեղ 1962, 1964 և 1968 թվականներին անցկացվել են նրա անհատական ցուցահանդեսները։
Եղել է կանանց արվեստների՝ A.I.R.-ի (Artists in Residence) պատկերասրահի առաջին համահիմնադիրը ։
Ավելի ուշ նրա ցուցահանդեսներն են անցկացվել Նյու Յորքում, Վաշինգտոնում, Բոստոնում, Չիկագոյում, Լոս Անջելեսում, Կորտրեյքում, Մալմյոյում, Բարսելոնայում, Սանտյագո դե Կոմպոստելում, Լոնդոնում, Բիրմինգհեմում, Հիրոսիմայում, Կանադայի ազգային պատկերասրահում, Պոմպիդու կենտրոնում և այլն։
Նենսի Սփերոն մահացել է 2009 թվականի հոկտեմբերի 18-ին սրտի անբավարարությունից։ Նա թաղված է Բրուքլինի Գրին Վուդ գերեզմանատանը։
Ստեղծագործական գործունեություն
Հանդես է եկել որպես հակապատերազմական, իրավապաշտպան և ֆեմինիստական շարժման գործիչ։ Զբաղվել է նաև որմնանկարչությամբ և ինստալյացիաներով։
Արտաքին հղումներ
Կատեգորիա:Ամերիկացի նկարիչներ Կատեգորիա:Ֆեմինիստ արվեստագետներ Կատեգորիա:Ամերիկացի ժամանակակից արվեստագետներ
Նոնեա վարդագույն
Նոնեա վարդագույն	, գողտրիկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Մինչև 25 սմ բարձրության երկամյա, կոշտ թավոտությամբ բույս է։ Բաժակը խողովակաձև է և մինչև կեսը բաժանված 5 նեղ ատամիկների։ Ծաղիկները բազմաթիվ են, միմյանցից հեռացած, պնակաձև, մանուշակագույն կամ կապտվաուն։ Փոշանոթները դեղին են։ Պտուղները՝ գլանաձև ։
Տարածվածություն
Հայաստանում հանդիպում է Մեղրու (Շվանիձորի և Ալդարայի շրջակայք) և Զանգեզուրի (Շիկահող պետական արգելոց) ֆլորիստիկական շրջաններում։ Ընդհանուր արեալը ընդգրկում է Արևելյան Կովկասը, Անդրկովկասը, Հյուսիսարևելյան Անատոլիան, Հյուսիսյին Իրաքը և Հյուսիսային Իրանը ։
Էկոլոգիա
Աճում է միջին լեռնային գոտում՝ ծովի մակարդակից 1200-1500 մ բարձրությունների վրա, չոր քարքարոտ վայրերում։ Ծաղկում է մայիսին, պտղաբերում՝ հունիսին ։
Պահպանություն
Խոցելի տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Տեսակի հիմնական տարածման շրջանը գտնվում է Հայաստանի սահմաններից դուրս։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում ։
Պոպուլյացիայի մի մասը պահպանվում է «Շիկահող» պետական արգելոցի տարածքում ։
Ծանոթագրություններ
Կատեգորիա:Երկամյա բույսեր Կատեգորիա:Ծածկասերմեր Կատեգորիա:Գողտրիկազգիներ Կատեգորիա:ՀՀ Կարմիր գրքում գրանցված բույսեր